`

**ހިންގާ ގަވާއިދު**

**1. ކްލަބުގެ ނަން**

(ހ) މި ކްލަބުގެ ނަމަކީ ………………………. އެވެ. ކުރުކޮށް ކިޔާނީ ........... އެވެ.

އިނގިރޭސި ބަހުންނަމަ .............. އެވެ. ކުރުކޮށް ކިޔާނީ .................. އެވެ.

**2. ކްލަބުގެ އިދާރާ**

(ހ) މި ކްލަބުގެ އިދާރާއަކީ ……… އެވެ.

**3. ކްލަބުގެ މަޤްޞަދު**

(ހ) މި ކްލަބުގެ މަޤްޞަދަކީ .................

**4. ކްލަބުގެ އާމްދަނީއާއި މުދާ**

(ހ) މިކްލަބުގެ އާމްދަނީއާއި މުދަލަކީ ކްލަބުގެ މެންބަރުންނާއި، ހިންގާކޮމިޓީގެ މެންބަރުންގެ މެދުގައި ބަހާލެވޭ އެއްޗެއްނޫނެވެ.

 (ށ) ކްލަބުގެ މެންބަރުންނާއި ކްލަބުގެ ހިންގާ ކޮމިޓީގެ މެންބަރުންނާއި ކްލަބުގެ މުއައްސިސުންނަށް ކްލަބުގެ މުދަލާއި ފައިސާގެ މައްޗަށް މިލްކުވެރިކަމުގެ އެއްވެސް ޙައްޤެއް ލިބިފައެއް ނުވެއެވެ.

(ނ) ކްލަބު އުވާލެވޭ ޙާލަތެއްގައި ކްލަބުގެ ދަރަނިތަކާއި ޒިންމާތައް އަދާކުރުމަށްފަހު ކްލަބުގެ މިލްކުގައި އެއްވެސް މުދަލެއް ނުވަތަ ފައިސާއެއް ހުރި ނަމަ އެމުދަލެއް ނުވަތަ ފައިސާއެއްގެ މިލްކުވެރިކަން ހިލޭސާބަހަށް މަސައްކަތްކުރާ ކްލަބަކަށް ނުވަތަ ސަރުކާރު ޤަބޫލުކުރާ ޚައިރާތު ފަންޑަކަށް ބަދަލުކުރެވޭނެއެވެ. މިގޮތުން މިތަކެތި ބަދަލުކުރާނެ ފަންޑެއް ކަނޑައަޅާނީ ކްލަބު އުވާލުމަށް ބާއްވާ ޖަލްސާގައެވެ.

**5. މެންބަރަކަށް ވެވޭގޮތާއި މެންބަރުންގެ ގިންތިތައް**

(ހ) މި ކްލަބުގެ މެންބަރަކަށްވުމުގެ ފުރުޞަތު ދިވެހިރާއްޖޭގެ ކޮންމެ ރައްޔިތަކަށްވެސް އޮންނާނެއެވެ. މެންބަރަކަށްވާން ބޭނުންނަމަ އެކަން ބަޔާންކޮށް ކްލަބުގެ އިދާރާއަށް ހުށަހަޅަންވާނެއެވެ.

(ށ) މިކްލަބުގެ މެންބަރަކަށްވުމަށް އެދުމުން، ކްލަބުގެ ހިންގާ ގަވާއިދު ޙިއްސާކޮށް އެގަވާއިދުގައިވާ ކަންތައްތަކަށް އެފަރާތުން އެއްބަސްވާނަމަ އޭގައިވާ ގޮތުގެމަތިން ރަޖިސްޓަރީކޮށްދީ ސޮއިކުރުމުން މެންބަރަކަށް ވެވުނީއެވެ.

(ނ) މި ކްލަބުގައި ތިބޭނީ ހިންގާ ކޮމިޓީގެ މެންބަރުންނާއި އާންމު މެންބަރުންނެވެ.

**6. މެންބަރުކަމުން ވަކިވެވޭގޮތާއި، މެންބަރުކަމުން ވަކިކުރެވޭގޮތް**

(ހ) މިކްލަބުގެ މެންބަރަކު، މެންބަރުކަމުން ވަކިވާން ބޭނުންވެއްޖެނަމަ އެކަން ބަޔާންކޮށް ކްލަބުގެ އޮފީހަށް ސިޓީއަކުން ހުށަހެޅުމުން އެ މެންބަރަކު، މެންބަރުކަމުން ވަކިކުރަންވާނެއެވެ. ނަމަވެސް ކްލަބަށް ނުވަތަ ކްލަބުން އެފަރާތަކަށް ދައްކަން ޖެހޭ އެއްވެސް ފައިސާއެއް ނުވަތަ ޙަވާލުވެފައިވާ މަސްޢޫލިއްޔަތެއްވާނަމަ ވަކިވާން އެދޭ މީހާއާއި ކްލަބުގެ ހިންގާ ކޮމިޓީއާއި ދެމެދު ވާހަކަ ދައްކާ ދެފަރާތުން އެއްބަސްވާ ގޮތެއްގެމަތިން ނިންމަން ޖެހޭނެއެވެ.

(ށ) މީގެއިތުރުން ކްލަބުގެ މެންބަރަކު މި ކްލަބުގެ ގަވާއިދާއި ދިވެހިރާއްޖޭގެ ޤާނޫނާއި ޚިލާފު އެއްވެސް ކަމެއް ކޮށްފިކަން ޘާބިތުވެއްޖެނަމަ، އެ މެންބަރަކު މެންބަރުކަމުން ވަކިކުރެވޭނެއެވެ.

**7. ޗަންދާ**

(ހ) މި ކްލަބުގެ ކޮންމެ މެންބަރަކުވެސް ކޮންމެ މީލާދީ މަހެއްގެ ....... ވަނަ ދުވަހުގެ ކުރިން ........ ރުފިޔާ ޗަންދާގެ ގޮތުގައި ކްލަބުގެ އިދާރާއަށް ދައްކަންވާނެއެވެ.

**8. ކްލަބު ހިންގުމަށާއި، ކްލަބުގެ ޙަރަކާތްތައް ހިންގުމަށް ފައިސާހޯދާނެ ގޮތް**

(ހ) ............

(ށ) ............

(ނ) .............

**9. ހިންގާކޮމިޓީ**

(ހ) މި ކްލަބުގެ ހިންގާ ކޮމިޓީގައި ހިމެނޭނީ މި ގަވާއިދުގެ 10 (ދިހައެއް) ވަނަ މާއްދާގައި ބަޔާންކުރާ މަޤާމުތަކެވެ. ހިންގާ ކޮމިޓިގެ މުއްދަތު ހަމަވުމުގެ ކުރިން އަނެއް ދައުރަކަށް ހިންގާ ކޮމިޓީ އިންތިޚާބު ކުރުމަށްފަހު ކޮމިޝަނަރ އޮފް ސްޕޯޓްސް އަށް ހުށަހަޅަންވާނެއެވެ. މި ކްލަބުގެ އެންމެހާ ކަންކަމުގައި މަސްޢޫލުވެ ޒިންމާ ނަގާނީ އެއިރަކު އޮންނަ ހިންގާ ކޮމިޓީންނެވެ. ހިންގާ ކޮމިޓީގެ މުއްދަތަކީ މީލާދީ 4 (ހަތަރެއް) އަހަރެވެ.

(ށ) މި ކްލަބުގެ ހިންގާ ކޮމިޓިގެ މެންބަރަކަށް ވެވޭނީ މީލާދީ ގޮތުން 18 (އަށާރަ) އަހަރު ފުރިފައިވާ، މި ކްލަބުގެ މެންބަރުންނަށެވެ.

**10. ހިންގާ ކޮމިޓީގައި ހިމެނޭ މަޤާމުތައް**

(ހ) މިކުލަބްގެ ހިންގާ ކޮމެޓީގައި ހިމެނެނީ……………………

(1) 1 (އެކެއް) ރައީސް

(2) 1 (އެކެއް) ޚަޒާންދާރު

(3) 1 (އެކެއް) ސެކްރެޓަރީ

(މަތީގައިވާ މަޤާމުތަކުގެ އިތުރަށް ބޭނުންވާ މަގާމުތައް ހިމެނިދާނެއެވެ)

**11. ހިންގާ ކޮމިޓީގައި ހިމެނޭ މަޤާމްތަކުގެ މަސްޢޫލިއްޔަތުތައް**

**ރައީސް: ........**

**ހަޒާންދާރު: .........**

**ސެކްރެޓަރީ: ..........**

**12. ހިންގާކޮމިޓީއަށް މެންބަރުން އިންތިޚާބުކުރެވޭ ގޮތާއި ވަކިކުރެވޭގޮތް**

(ހ) މި ކްލަބުގެ ހިންގާ ކޮމިޓީގެ މެންބަރަކަށް ވެވޭނީ މި ކްލަބުގައި ރަޖިސްޓަރީވެފައިވާ މެންބަރުންނަށެވެ.

(ށ) އިންތިޚާބީ ޖަލްސާ ބޭއްވުމުގެ 07 (ހަތެއް) ދުވަސް ކުރިން ހިންގާ ކޮމިޓިގެ މަޤާމުތަކަށް ކުރިމަތިލުމުގެ ފުރުޞަތު އާންމުކޮށް ހުޅުވާލައި އެމަޤާމުތައް އެނގޭނެހެން ކްލަބުގެ އިދާރާގެ ނޯޓިސް ބޯޑުގައި އިޢުލާން ކުރަންވާނެއެވެ.

(ނ) މިގޮތުން އިޢުލާން ކުރުމުން މަޤާމުތަކަށް ކުރިމަތިލުމަށް ބޭނުންވާ މެންބަރުން އެ މެންބަރަކު ކުރިމަތިލުމަށް ބޭނުންވާ މަޤާމު އެނގޭނެހެން ސިޓީއަކުން ކްލަބުގެ އިދާރާއަށް ހުށަހަޅަންވާނެއެވެ.

(ރ) ކޮންމެ މަޤާމަކަށްވެސް މެންބަރުން ހޮވާނީ އާންމު މެންބަރުންގެ ސިއްރު ވޯޓަކުންނެވެ.

(ބ) މަޤާމަކަށް މެންބަރަކު ކުރިމަތިލާފައި ނުވާނަމަ ޖަލްސާގެ ތެރެއިން އެމަޤާމަކަށް މެންބަރުން ހުށަހަޅާ ތާއީދު ލިބިއްޖެނަމަ އެފަރާތުން އެ މަޤާމް ޤަބޫލުތޯ ބެލުމަށްފަހު ޖަލްސާގައި ބައިވެރިވި މެންބަރުންގެ ތާއީދާއިއެކު އެމީހަކު އެމަޤާމަށް އިންތިޚާބު ކުރެވޭނެއެވެ.

(ޅ) ހިންގާ ކޮމިޓީގެ މެންބަރަކު މަޤްބޫލު ޢުޒުރެއް ނެތި ވިދިވިދިގެން ހިންގާ ކޮމިޓީގެ 3 (ތިނެއް) ޖަލްސާއަށް ޙާޟިރު ނުވެއްޖެނަމަ އެ މެންބަރަކު ހުރި މަޤާމުން ވަކިކުރުމުގެ އިޚްތިޔާރު ހިންގާ ކޮމިޓީގެ މަޝްވަރާ އާއެކު ކްލަބުގެ އެވަގުތު ހުރި އެންމެ އިސް ވެރިއަކަށް ލިބިގެން ވެއެވެ.

(ކ) ހިންގާ ކޮމިޓީގެ މެންބަރެއްގެ މައްޗަށް އިސްލާމްދީނާއި ދިވެހިރާއްޖޭގެ ޤާނޫނުލްޢުޤޫބާތާއި ޚިލާފު ޢަމަލެއް ކޮށްގެން އެކަމުގެ ކުށް ޘާބިތުވެއްޖެނަމަ، އެކުށް ޘާބިތުވާ ދުވަހުން ފެށިގެން އެ މެންބަރަކު ހިންގާ ކޮމިޓީންނާއި ކްލަބުގެ މެންބަރުކަމުން ވަކި ކުރެވޭނެއެވެ.

(އ) ހިންގާ ކޮމިޓީގެ މެންބަރަކު މަޤާމުން ވަކިވާން އެދިއްޖެނަމަ އެކަން ކްލަބުގެ ރައީސަށް ހުށަހެޅުމުން އެ ފަރާތެއް ނުވަތަ އެފަރާތްތަކާއި ހިންގާ ކޮމިޓީން ކްލަބުގެ މުދަލެއް ނުވަތަ ފައިސާއެއް ޙަވާލު ކޮށްފައިވާނަމަ އެތަކެތި ނުވަތަ ފައިސާ ރައްދު ކުރުމަށާއި އަދި ކުރަމުން އައި މަސައްކަތް ގޮސްފައިވާ ހިސާބުގެ ތަފްޞީލު ހިންގާ ކޮމިޓީއަށް ހުށަހެޅުމަށް އެކަށީގެންވާ މުއްދަތެއް ދިނުމަށްފަހު އެކަންކަން ހަމަޖެހުމުން އެ މެންބަރަކު ހިންގާ ކޮމިޓީގެ މެންބަރުކަމުން ވަކިވިކަމުގެ ލިޔުން އެ މެންބަރަކަށް ޙަވާލު ކުރެވޭނެއެވެ.

(ވ) ކްލަބުގެ މެންބަރަކު މެންބަރުކަމުން ވަކިވެއްޖެނަމަ އެ މެންބަރަކު ވަކިވާތާ 30 ދުވަހުގެ ތެރޭގައި އެމަޤާމަށް ބޭފުޅަކު އައްޔަނުކުރަންވާނެއެވެ.

**13. ހިންގާކޮމިޓީގެ ޖަލްސާ**

(ހ) މި ކްލަބުގެ ހިންގާ ކޮމިޓީގެ ބައްދަލުވުމެއް ކޮންމެ އަހަރަކު މަދުވެގެން ..... ފަހަރު ބާއްވަން ވާނެއެވެ.

(ށ) ހިންގާ ކޮމިޓީގެ ބައްދަލުވުންތަކުގެ ޤާނޫނީ އަދަދަކީ ހިންގާ ކޮމިޓީގެ %51 (ފަންސާސް އެކެއް އިންސައްތަ) އަށްވުރެ ގިނަ އަދަދެކެވެ. މި ބައްދަލުވުންތަކުގެ ރިޔާސަތު ބަލަހައްޓަނީ ކްލަބުގެ ރައީސް އެވެ. ރައީސް ނެތް ޚާލަތެއްގައި ނައިބު ރައީސެވެ.

(ނ) ކޮންމެ ބައްދަލުވުމެއްގެ ޔައުމިއްޔާގައި ބައްދަލުވުމުގެ ރިޔާސަތު ބެލެހެއްޓި ފަރާތާއި ސެކްރެޓަރީ ސޮއި ކުރަންވާނެއެވެ. އަދި ޔައުމިއްޔާ ފައިލްކޮށް ބަލަހައްޓަން ވާނެއެވެ.

**14. އާންމު ޖަލްސާ**

(ހ) މި ކްލަބުގެ އާންމު ޖަލްސާއެއް ކޮންމެ އަހަރަކު މަދުވެގެން ...... ފަހަރު ބާއްވަން ވާނެއެވެ.

(ށ) މި ޖަލްސާތަކުގެ ޤާނޫނީ ޢަދަދަކީ މެންބަރުންގެ %61 (ފަސްދޮޅަސް އެކެއް އިންސައްތަ) އެވެ. އަދި މިޖަލްސާގައި މި އަދަދަށް މީހުން ހަމަނުވެއްޖެނަމަ އިތުރު ޖަލްސާއަކަށް ދަންނަވައި އެ ޖަލްސާއަށް ހާޟިރުވި މެންބަރުންނާއި އެކުގައި ޖަލްސާ ކުރިއަށް ގެންދެވިދާނެއެވެ.

(ނ) މި ޖަލްސާތަކުގެ ރިޔާސަތު ބަލަހައްޓާނީ އެދައުރެއްގެ ރައީސެވެ. ރައީސް ނެތް ޙާލަތެއްގައި ނާއިބު ރައީސެވެ.

(ރ) ކޮންމެ ޖަލްސާއެއްގެ ޔައުމިއްޔާގައި ބައްދަލުވުމުގެ ރިޔާސަތު ބެލެހެއްޓި ފަރާތާއި ސެކްރެޓަރީ ސޮއި ކުރަންވާނެއެވެ. އަދި ޔައުމިއްޔާ ފައިލްކޮށް ބަލަހައްޓަން ވާނެއެވެ.

**15. އާންމުޖަލްސާތަކާއި ހިންގާކޮމިޓީގެ ޖަލްސާތަކުގައި ވޯޓުދޭގޮތާއި ކަންކަން ފާސްކުރެވޭގޮތް**

(ހ) މި ކްލަބުގެ އާންމު ޖަލްސާތަކާއި، ހިންގާކޮމިޓީގެ ޖަލްސާތަކުގައި ވޯޓުދޭނީ އެވަގުތެއްގައި ޖަލްސާގައި ބައިވެރިވާ މެންބަރުންގެ ތެރެއިން ނިންމާ ތިރީގައި އެވާ 2 (ދޭއް) ގޮތުންކުރެ ގޮތަކަށެވެ.

1. ރިޔާސަތުން ވޯޓަށް އަހައި އަތް އުފުލައިގެން.
2. މެންބަރުންގެ މެދުގައި ނަގާ ސިއްރު ވޯޓަކުން.

(ށ) މިގޮތައް ފާސްކުރާ ކަންކަން ފާސްކުރާނީ ޤާނޫނާއި ގަވާއިދުގައި އެހެންގޮތަކަށް ނުބުނާހާ ހިނދަކު މެންބަރުންގެ އަޣްލަބިއްޔަތުންނެވެ.

(ނ) ހިންގާ ކޮމިޓީގައި ވޯޓުދެވޭ ކަމެއްގައި، ދެފަރާތަށް ލިބިފައިވާ ވޯޓު ހަމަހަމަވާނަމަ، އެކަމެއް ނިންމުމަށް ރައީސަށް ކާސްޓިންގ ވޯޓެއް ލެވިދާނެއެވެ.

**16. އަހަރީ އާންމު ޖަލްސާ**

(ހ) މިކްލަބުގެ އަހަރީ އާންމު ޖަލްސާ ކޮންމެ އަހަރަކު ..... ފަހަރު ބާއްވަން ވާނެއެވެ. މި ޖަލްސާގައި ކްލަބުން ކުރިއަށް އޮތް އަހަރު ކުރާނެ ކަންތައްތަކެއް ކަނޑައެޅުމާއި ކްލަބުގެ އަހަރީ ރިޕޯޓާއި އަހަރީ ހިސާބު ފާސްކުރުން އޮންނާނެއެވެ. މިޖަލްސާ ބޭއްވުމުގެ ..... ދުވަސް ކުރިން މެންބަރުންނަށް އާންމުކޮށް ޢިއުލާނުކޮށް އެކަން އަންގަންވާނެއެވެ.

**17. އަހަރީ ރިޕޯޓާއި އަހަރީ ހިސާބު**

(ހ) ކްލަބަށް ލިބުނު އާމްދަނީ އާއި ޚަރަދުގެ ހިސާބާއި، ކްލަބު ހިނގިގޮތުގެ ރިޕޯޓް ހިންގާ ކޮމިޓީން ފާސްކުރުމަށްފަހު އެހިސާބުތަކާއި ރިޕޯޓުގައި ހިންގާ ކޮމިޓީގެ މެންބަރުން ސޮއިކޮށް ކްލަބުގެ އާންމު ޖަލްސާއަކަށް ހުށަހަޅާ ފާސްކުރުމަށްފަހު މިތަކެތި ފާސްކުރާތާ 30 (ތިރީސް) ދުވަހުގެ ތެރޭގައި ކޮމިޝަނަރ އޮފް ސްޕޯޓްސްއަށް ހުށަހަޅަންވާނެއެވެ.

**18****. ނިޝާން، ދިދަ، ކުލަ ނުވަތަ މޮޓޯ ބަދަލުކުރުން**

(ހ) ކްލަބުގެ ނިޝާން، ދިދަ، ކުލަ ނުވަތަ މޮޓޯ ބަދަލުކުރެވޭނީ އާންމު ޖަލްސާއަކުން ފާސްކުރުމަށްފަހު ކޮމިޝަނަރ އޮފް ސްޕޯޓްސްގެ ހުއްދަ ލިޔުމަކުން ލިބިގެންނެވެ.

**19. ކްލަބުގެ މެންބަރުންގެ މެދުގައި އުފެދޭ ދެބަސްވުންތައް ހައްލުކުރުމުގައި ޢަމަލު ކުރާނެ ގޮތް**

(ހ) ސްލޫކީ މިންގަނޑު ބަލާ ކޮމެޓީއެއް ކްލަބުގައި ގާއިމްކުރުން.

(ށ) ހުށައެޅޭ މައްސަލަތަކާއި ދެ ބަސްވުންތައް ދިމާވާން މެދުވެރިވި ސަބަބު ބަލައި މައްސަލަތަކުގައި ޒިންމާވާ މެންބަރުންނާއި މެދު ފިޔަވަޅުއެޅުން.

(ނ) މަސްޢޫލިއްޔަތުން ވަގުތީގޮތުން ދުރުކުރުން (ސުލޫކީ މިންގަނޑު ބަލާ ކޮމިޓީން ކަނޑައަޅާ މުއްދަތަކަށް)

(ރ) މެންބަރުކަމުން ވަކިކުރުން (ސުލޫކީ މިންގަނޑު ބަލާ ކޮމިޓީން އެ މައްސަލައިގެ ކުޑަ ބޮޑު މިނަށް ބެލުމަށްފަހު)

**20. ކްލަބުގެ ދަރަނި**

(ހ) މި ކްލަބަށް އެއްވެސް ދަރަންޏެއް ނުވަތަ އެފަދަ ޒިންމާއެއް ނެގޭނީ، ކްލަބުގެ ހިންގާ ކޮމިޓީން ފާސްކޮށް އެދަރަންޏެއް އަދާކުރާނެގޮތް ކަނޑައަޅާ ހަމަޖެއްސުމަށްފަހު ކްލަބުގެ ހިންގާ ގަވާއިދުގައިވާ ގޮތުގެ މަތިންނެވެ. އަދި ކްލަބުގެ މިލްކުގައިވާ ފައިސާއާއި މުދަލުގެ ޖުމްލައަގަށްވުރެ ބޮޑު ދަރަންޏެއް ނުވަތަ މާލީ ޒިންމާއެއް ނެގޭނީ، ކްލަބުގެ ހިންގާ ކޮމިޓީން ފާސްކުރުމަށްފަހު ކްލަބުގެ އާންމު ޖަލްސާގެ ޚާއްޞަ ޤަރާރަކުން އެފާސްކުރުމަށް ތާއީދު ލިބިގެންނެވެ.

**21. ހިންގާ ގަވާއިދަށް ބަދަލުގެނައުން**

(ހ) ކްލަބުގެ ހިންގާ ގަވާއިދަށް ބަދަލެއް ގެންނަންވެއްޖެ ހިނދެއްގައި އެބަދަލު ގެނެވޭނީ އާންމު ޖަލްސާއެއް ބޭއްވުމަށްފަހު ފާސްކުރާ ޚާއްޞަ ޤަރާރަކުންނެވެ. މި ޤަރާރު ފާސްކުރާނީ ޖަލްސާގައި ބައިވެރިވި މެންބަރުންގެ 3/2 (ތިންބައިކުޅަ ދެބައި)ގެ އަޣްލަބިއްޔަތުންނެވެ. މި ބަދަލު ގެނެވޭނީ ކޮމިޝަނަރ އޮފް ސްޕޯޓްސްގެ ހުއްދަ ލިޔުމަކުން ލިބިގެންނެވެ.

**22. ކްލަބު އުވާލުން**

(ހ) މި ކްލަބު އުވާލުމަށް ކަނޑައެޅޭނީ ކްލަބް އުވާލުމަށްޓަކައި ކްލަބުގެ ހިންގާ ގަވާއިދުގެ 4 ވަނަ މާއްދާގެ (ނ) ގައިވާ ގޮތުގެ މަތިން ޢަމަލުކޮށް، ކްލަބުގެ އާންމު ޖަލްސާއަކުން ފާސްކުރާ ޚާއްޞަ ޤަރާރަކުން %65 (ފަސްދޮޅަސް ފަހެއް އިންސައްތަ) އަޣްލަބިއްޔަތު ލިބި އެކަން ކޮމިޝަނަރ އޮފް ސްޕޯޓްސް އަށް ލިޔެ އެކަން ޤަބޫލުކުރުމުންނެވެ. ނުވަތަ ސަރުކާރުން މި ކްލަބު އުވާލުމަށް އެންގުމުންނެވެ. ކްލަބު އުވާލުމަށް ކަނޑައެޅުމުން ޢަމަލުކުރާނީ ކުޅިވަރު ޖަމްޢިއްޔާތައް ރަޖިސްޓަރީކޮށް ހިންގުމާބެހޭ ގަވާއިދު 41 ވަނަ މާއްދާގައިވާ ގޮތުގެމަތިންނެވެ.